Diari Oficial de la Generalitat Valenciana


Sumari del DOGV 6215, del 26-02-2010 (2010/1881)

RESOLUCIÓ de 18 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Ministerio de Ciencia e Innovación, la Generalitat i l'Institut de Tecnologua Elèctrica (ITE), en la selecció i execució del projecte Construcció de noves instal·lacions cientificotecnològiques per a la investigació i desenrotllament en el camp de les noves fonts d'energia renovable i el seu equipament, cofinançat pel FEDER.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1881


Data del document
:   18-02-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * cooperació administrativa
    * administració central

RESOLUCIÓ de 18 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Ministerio de Ciencia e Innovación, la Generalitat i l'Institut de Tecnologua Elèctrica (ITE), en la selecció i execució del projecte Construcció de noves instal·lacions cientificotecnològiques per a la investigació i desenrotllament en el camp de les noves fonts d'energia renovable i el seu equipament, cofinançat pel FEDER. [2010/1881]
El Ministeri de Ciència i Innovació, la Generalitat i l'Institut de Tecnologua Elèctrica (ITE) han subscrit, després de la tramitació prèvia reglamentària, el 15 de desembre de 2009, el conveni en la selecció i execució del projecte Construcció de noves instal·lacions cientificotecnològiques per a la investigació i desenrotllament en el camp de les noves fonts d'energia renovable i el seu equipament, cofinançat pel FEDER.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0242/2010, i que figura com a annex d'esta resolució.
València, 18 de febrer de 2010.- El director general del Secretariat del Consell: Ángell Mompó Romero.
Conveni entre el Ministeri de Ciència i Innovació, la Generalitat Valenciana i l'Institut de Tecnologia Elèctrica (ITE), en la selecció i execució del projecte Construcció de noves instal·lacions cientificotecnològiques per a la investigació i desenrotllament en el camp de les noves fonts d'energia renovable i el seu equipament, cofinançat pel FEDER.
Madrid, 15 de desembre de 2009
Reunits
D'una banda, Cristina Garmendia Mendizábal, ministra de Ciència i Innovació, nomenada per Reial Decret 436/2008, de 12 d'abril, que actua en virtut de l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat, i la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú.
D'una altra banda, Vicente Rambla Momplet, conseller d'Indústria, Comerç i Innovació i vicepresident primer del Consell, segons Decret 13/2009, de 27 d'agost, del president de la Generalitat, en l'exercici de les atribucions que li atorga la Llei 5/1983, de 30 de desembre del Consell, i expressament facultat per a este acte per Acord del Consell.
D'una altra banda, Miguel A. Ripollés Verea, en qualitat de president de l'Institut de Tecnologia Elèctrica (ITE), amb CIF G-96316476; domiciliat a l'avinguda de Juan de la Cierva, núm. 24, CP46980 de Paterna (València), i inscrit el 10 d'octubre de 1994 en el grup 1/secció 1 del Registre Nacional d'Associacions del Ministeri de l'Interior, amb el número 136041, que intervé en virtut de l'article núm. 19 dels estatuts de l'associació.
Atés que es reconeixen mútuament plena capacitat per a formalitzar este acte,
Exposen
1. Que d'acord amb el Reglament (CE) núm. 1.083/2006, del Consell d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió i al Reglament (CE) núm. 1.828/2006, de la Comissió de 8 de desembre de 2006, pel qual es fixen normes de desenrotllament per al Reglament (CE) núm. 1.083/2006, del Consell, els criteris de selecció de les operacions cofinançades pel Fons Europeu de Desenrotllament Regional s'establixen en els corresponents comités de seguiment dels programes operatius aprovats per decisió de la Comissió Europea.
2. Que d'acord amb el que s'establix en els criteris de selecció aprovats pel Comité de Seguiment del Programa Operatiu FEDER 2007-2013, d'Investigació, Desenrotllament i Innovació per i per a Benefici de les Empreses - Fons Tecnològic, aprovat per decisió de la Comissió Europea de 7 de desembre de 2007, la selecció de projectes d'infraestructures científiques es farà a través de convenis de col·laboració entre l'administració general de l'Estat i les administracions públiques autonòmiques corresponents, identificats com a prioritaris per part de les comunitats autònomes i que permeten evitar duplicitats i mancances a escala estatal.
3. Que la Llei 38/2003, de 17 de novembre, General de Subvencions, establix que les subvencions finançades a càrrec de fons de la Unió Europea es regiran per les normes comunitàries aplicables en cada cas.
4. Que correspon a l'Estat el «foment i la coordinació general de la investigació científica i tècnica», d'acord amb l'article 149.1.15 de la Constitució. De forma específica, segons el Reial Decret 524/2009, de 7 d'abril, pel qual es reestructuren els departaments ministerials, desplegat pel Reial Decret 640/2009, de 17 d'abril, corresponen al Ministeri de Ciència i Innovació la proposta i l'execució de la política del Govern en matèria d'investigació científica, desenrotllament tecnològic i innovació. Tot això d'acord amb els objectius que es concreten en el vigent Pla Nacional d'Investigació Científica, Desenrotllament i Innovació Tecnològica 2008-2011, juntament amb les idees de la Comissió Europea sobre construcció de l'Espai Europeu d'Investigació i les directrius estratègiques comunitàries en matèria de cohesió.
5. Que correspon a la Comunitat Valenciana promoure la investigació científica i tècnica, en virtut de les competències exclusives que en l'esmentada matèria li atorgue l'article 52.2 de l'Estatut d'Autonomia. En concret, a la Conselleria d'Indústria, Comerç i Innovació, i en virtut del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, li corresponen les competències en investigació i innovació tecnològica. En particular, esta conselleria té entre les seues prioritats la coordinació i potenciació de les xarxes i estructures d'articulació entre els agents del sistema regional d'innovació, així com el disseny i la posada en marxa de plans i infraestructures d'investigació industrial, desenrotllament tecnològic i innovació.
6. Que l'Institut de Tecnologia Elèctrica (ITE) és una associació d'empreses sense ànim de lucre acollida a la Llei Orgànica 1/2002, de 22 de març, les funcions de la qual es definixen en els seus estatuts i les actuacions de la qual van dirigides entre altres fins a contribuir a la promoció i execució de la investigació i el desenrotllament, d'acord amb els criteris de l'interés general; i orienta la seua activitat a impulsar la innovació tecnològica de les empreses i la transferència d'I+D+I desenrotllada pels organismes d'investigació de la Comunitat Valenciana.
7. Que l'Institut de Tecnologia Elèctrica (ITE), per a executar este projecte, se sotmetrà al que s'ha disposat en la Llei 30/2007, de 30 d'octubre, de Contractes del Sector Públic.
8. Que el Ministeri de Ciència i Innovació, a través de la Direcció General d'Investigació i Gestió del Pla Nacional d'I+D+I, gestiona fons del Fons Europeu de Desenrotllament Regional (FEDER) destinats a finançar actuacions dirigides a afavorir el desenrotllament regional a través de la investigació.
9. Que el Ministeri de Ciència i Innovació i la Generalitat Valenciana han analitzat els projectes d'infraestructures científiques que responen a les necessitats de desenrotllament econòmic de la comunitat autònoma i consideren que han de ser objecte de cofinançament pel FEDER aquells amb una capacitat més gran de transformar els resultats de la investigació en productes i servicis d'alt valor afegit.
Per tot això, les parts acorden celebrar el present conveni que es regirà per les següents
Clàusules
Primera. Objecte del conveni
L'objecte del present conveni és la selecció de projectes d'infraestructures científiques que han de ser objecte de cofinançament pel FEDER per respondre a les necessitats de desenrotllament econòmic de la regió i tenir capacitat de transformar els resultats de la investigació en productes i servicis d'alt valor afegit.
També és objecte del present conveni l'establiment de les obligacions i drets de l'organisme beneficiari dels fons FEDER aplicats per a l'execució dels projectes seleccionats.
Segona. Projectes seleccionats
Els projectes d'infraestructures que es portaran a terme són els assenyalats en l'annex I.
Tercera. Pressupost, finançament i compromisos de les parts
El Ministeri de Ciència i Innovació es compromet que el projecte seleccionat siga cofinançat pel FEDER amb fons assignats a la Direcció General d'Investigació i Gestió del Pla Nacional d'I+D+I, en concret, a càrrec de la categoria de despesa 02, del Programa Operatiu FEDER 2007-2013 d'Investigació, Desenrotllament i Innovació per i per a Benefici de les Empreses - Fons Tecnològic, en una quantia del 70% de l'import de la despesa total elegible de les actuacions pressupostades en el quadre resum del Pla d'Actuacions i Aportacions que ascendixen a 3.535.245,98 euros; per tant, l'aportació del FEDER serà de 2.474.672,19 euros.
1. A fi de garantir l'execució dels projectes i evitar la possible pèrdua de recursos comunitaris assignats a l'Estat espanyol per aplicació de l'article 93 del Reglament (CE) núm. 1.083/2006, del Consell d'11 de juliol de 2006, el Ministeri de Ciència i Innovació avançarà a l'Institut de Tecnologia Elèctrica (ITE) l'import corresponent al cofinançament de FEDER. Així mateix, concedirà un préstec a favor del dit organisme per l'import necessari per a completar el 100% del cost total elegible dels projectes. Tant l'avançament, com el préstec es faran a càrrec de la partida pressupostària 73.80.391Q.168.
2. La Conselleria d'Indústria, Comerç i Innovació de la Generalitat Valenciana aportarà, a través de l'IMPIVA (Institut de la Petita i Mitjana Indústria de la Generalitat Valenciana), el cofinançament nacional (30% del cost total elegible), a través de línies nominatives anuals al llarg de deu exercicis pressupostaris, que inclouen el compliment per part de l'Institut de Tecnologia Elèctrica (ITE) dels requisits legals per a ser beneficiari. El pagament de l'esmentat finançament al beneficiari s'efectuarà durant el període de devolució del préstec en el tram de cofinançament nacional, després de la justificació prèvia de les despeses realitzades i amb el límit de la quota anual corresponent, segons la taula d'amortitzacions de l'annex II.
3. L'Institut de Tecnologia Elèctrica (ITE), que serà el beneficiari de les ajudes FEDER, es compromet a realitzar les actuacions i a efectuar les despeses elegibles compromeses per a la finalitat amb què apareixen en el quadre resum del Pla d'Actuacions i Aportacions i en l'annex I del conveni, per un import de 3.535.245,98 euros, i a justificar-les davant la Direcció General d'Investigació i Gestió del Pla Nacional d'I+D+I en els distints períodes de certificació que té establits, d'acord amb la normativa nacional i comunitària sobre fons FEDER. Així mateix, s'obliga a tornar el préstec que se li concedisca i, si és el cas, l'avançament, en els termes que es pacten en la clàusula cinquena. El finançament previst queda condicionat a l'existència de consignació pressupostària, adequada i suficient, que amb esta finalitat destine la Generalitat en les corresponents lleis de pressupostos.
4. L'Institut de Tecnologia Elèctrica (ITE), en la condició de beneficiari, tindrà l'obligació de justificar a la Direcció General d'Investigació i Gestió del Pla Nacional d'I+D+I les despeses elegibles realitzades en l'execució dels projectes, i haurà de complir la normativa comunitària que regula els fons estructurals i en particular el FEDER i les instruccions que, en aplicació de l'esmentada normativa, establisquen la Comissió Europea, la mateixa Direcció General d'Investigació
Resum del Pla d'Actuacions i de les aportacions del FEDER

\* \* \* \* \* \* \* \* \* \* \*
Resumen del Plan de Actuaciones y de las aportaciones del FEDER

i Gestió del Pla Nacional d'I+D+I, i també l'Autoritat de Gestió i el Comité de Seguiment del Programa Operatiu.
5. L'Institut de Tecnologia Elèctrica (ITE), en la condició de beneficiari, es compromet a facilitar a l'IMPIVA, amb anterioritat al primer pagament corresponent al cofinançament nacional, una còpia de la liquidació finalment acceptada i certificada per la Direcció General d'Investigació i Gestió del Pla Nacional d'I+D+I, així com a donar compte de les minoracions o revocacions que li pogueren ser aplicades amb posterioritat per qualsevol dels organismes de gestió dels fons comunitaris.
Quarta. Subjecció a la normativa FEDER
Les despeses que es justifiquen a la Direcció General d'Investigació i Gestió del Pla Nacional d'I+D+I estaran incloses entre les considerades elegibles per la normativa europea per als fons FEDER. Així mateix, hauran de respondre per la totalitat de la despesa elegible i ajustar-se a tot el que s'ha disposat en la dita normativa.
El suport a esta actuació serà compatible amb els d'altres ajudes o subvencions, qualsevol que en siga la naturalesa i l'entitat que les concedisca, sempre que conjuntament no superen el cost total de l'actuació subvencionada, ni el cofinançament FEDER supere el 70% del total, i es respecte la normativa comunitària en esta matèria. Caldrà comunicar a la Direcció General d'Investigació i Gestió del Pla Nacional d'I+D+I, si és el cas, tant l'import de les mencionades ajudes com el seu origen.
Cinquena. Amortització del préstec i de l'avançament reemborsable
L'Institut de Tecnologia Elèctrica (ITE) tornarà al Ministeri de Ciència i Innovació el préstec concedit (1.060.573,79 euros) i el FEDER compensarà l'avançament corresponent a l'aportació comunitària (2.474.672,19 euros).
1) Devolució del préstec concedit pel Ministeri de Ciència i Innovació (1.060.573,79 euros): el termini d'amortització serà de deu anys, mitjançant reemborsos anuals, amb una carència de tres anys, segons el quadre d'amortització que s'inclou com a annex II. El tipus d'interés serà del 0%.
2) Devolució aportació FEDER avançada pel Ministeri de Ciència i Innovació (2.474.672,19 euros): el lliurament de l'ajuda provinent del FEDER es farà en formalització, sense eixida física de fons, aplicant-se a l'amortització de l'avançament reemborsable. Si els fons FEDER percebuts no foren suficients per a amortitzar els fons anticipats, el beneficiari ingressarà la diferència en el Tresor Públic abans del transcurs de dos anys comptats des de la data de finalització del termini d'execució dels projectes indicat en la clàusula huitena.
L'Institut de Tecnologia Elèctrica (ITE), que no està sotmés a règim pressupostari públic, registrarà d'acord amb els principis comptables que li resulten d'aplicació, l'ingrés dels fons la contrapartida dels quals és un deute.
Quan es reben els fons del FEDER, la Direcció General d'Investigació i Gestió del Pla Nacional d'I+D+I ho comunicarà a la Fundació, de manera que podran reconéixer la subvenció rebuda de la Unió Europea mitjançant el registre de la subvenció d'acord amb els principis comptables que li són d'aplicació, cosa que al seu torn permetrà cancel·lar el corresponent deute.
Sisena. Seguiment i avaluació
Per a garantir la correcta execució i el seguiment d'allò pactat en este conveni es constituirà una Comissió de Seguiment integrada per dues persones designades pel Ministeri de Ciència i Innovació, dues designades per la Conselleria d'Indústria, Comerç i Innovació i, d'acord amb el que s'ha disposat en l'article 27.1.b) de la Llei 6/ 1997, de 14 d'abril, d'Organització i Funcionament de l'administració General de l'Estat, una designada per la Delegació de Govern a la Comunitat Valenciana. Les persones designades pel Ministeri de Ciència i Innovació seran nomenades per la Direcció General d'Investigació i Gestió del Pla Nacional d'I+D+I. La presidència de la Comissió correspon al Ministeri de Ciència i Innovació, a través de la Direcció General d'Investigació i Gestió del Pla Nacional d'I+D+I, sense vot de qualitat.
Esta comissió realitzarà el seguiment de les actuacions del conveni i resoldrà els dubtes i les controvèrsies que pogueren sorgir en l'aplicació i la interpretació de les clàusules del conveni. La Comissió de Seguiment es reunirà totes les vegades que ho sol·licite algun dels seus membres.
Setena. Entrada en vigor, duració i resolució del conveni
El present conveni entrarà en vigor en el moment de la firma i la seua vigència finalitzarà quan s'hagen complit totalment les obligacions de les parts.
Seran causes de resolució les següents:
a) L'acord exprés i escrit de les parts.
b) L'incompliment per alguna de les parts de qualsevol de les prescripcions incloses en este conveni, cosa que serà comunicada per aquella que la invoque a la resta, de manera fefaent, després de l'audiència prèvia d'estes, i amb un mes d'antelació.
c) La denúncia escrita formulada per qualsevol de les parts amb una antelació mínima de dos mesos respecte de la data en què s'haja de considerar finalitzat.
Si l'incompliment fóra imputable a l'organisme beneficiari o fóra este el que formulara la denúncia, haurà de tornar l'import no invertit amb els interessos de demora corresponents a l'import no invertit pel temps que haja estat a la seua disposició, tant de la quantitat anticipada com del préstec, en els termes que determine la Direcció General d'Investigació i Gestió del Pla Nacional d'I+D+I, sense perjudici del tractament que, respecte a la destinació dels fons de la Unió Europea, establisca la normativa comunitària.
Quant a la forma com hauran de concloure's els projectes, s'actuarà d'acord amb les normes específiques reguladores del FEDER i els Fons Estructurals.
Huitena. Termini d'execució dels projectes
El projecte identificat en l'annex I haurà de finalitzar l'execució abans del 31 de desembre de 2012. Este termini podrà ser prorrogat pel Ministeri de Ciència i Innovació a sol·licitud raonada de l'organisme beneficiari.
Novena. Publicitat de les actuacions
Les parts firmants es comprometen a fer constar la col·laboració del Ministeri de Ciència i Innovació i de la Generalitat Valenciana en totes les activitats informatives o de promoció en relació amb les actuacions previstes en este conveni. Així mateix, es comprometen a observar estrictament la normativa aplicable en matèria de publicitat dels Fons Estructurals que cofinancen les actuacions.
Desena. Règim jurídic i resolució de controvèrsies
Este conveni és de caràcter administratiu, dels previstos en l'article 4.1.c) de la Llei 30/2007, de 30 d'octubre, de Contractes del Sector Públic, per la qual cosa queda fora del seu àmbit d'aplicació, sense perjudici de l'aplicació dels principis i criteris en este continguts per a resoldre els dubtes i llacunes que s'hi pogueren produir.
Les controvèrsies sobre la interpretació i execució del present conveni de col·laboració seran resoltes de mutu acord entre les parts en la Comissió prevista en la clàusula sisena d'este conveni. Si no es poguera aconseguir l'esmenta acord, les possibles controvèrsies hauran de ser resoltes en la forma prevista en la Llei 29/1998, de 13 de juliol, Reguladora de la Jurisdicció Contenciosa Administrativa.
Com a prova de conformitat, les parts firmen el present conveni en triple exemplar i amb un únic efecte, al lloc i en la data indicats.
Ministeri de Ciència i Innovació
Cristina Garmendia Mendizábal
Ministra de Ciència i Innovació
Generalitat Valenciana
Vicente Rambla Momplet
Conseller d'Indústria, Comerç i Innovació i vicepresident primer del Consell
Institut de Tecnologia Elèctrica (ITE)
Miguel A. Ripollés Verea
President de l'Institut de Tecnologia Elèctrica (ITE)
ANNEX I
Al Conveni entre el Ministeri de CiÈncia I INNOVACIÓ, LA generalitat valenciana I l'INSTITUT DE TECNOLOGIA ELÈCTRICA (ite), pEr a LA SELECCIÓ I EXECUCIÓ DEL PROJECTE "construcció DE NOVES INSTAL·LACIONS CIENTIFICOTECNOLÒGIQUES PER A LA INVESTIGACIÓ I EL DESENROTLLAMENT EN EL CAMP DE LES NOVES FONTS D'ENERGIA RENOVABLE I EQUIPAMENT CIENTÍFIC PER A PORTAR A CAP INVESTIGACIÓ EN EL CAMP DE LES NOVES FONTS D'ENERGIA RENOVABLE", COFINANÇAT PEL FEDER.
Introducció
L'energia és un element essencial per a l'activitat econòmica i el benestar de les persones. El sector energètic s'enfronta a un entorn de preus canviant i a una creixent dependència de les importacions. Davant d'esta situació, el repte d'Europa passa necessàriament per impulsar unes polítiques que reduïsquen la dependència energètica, alhora que respecten els compromisos mediambientals; tot això sense danyar la competitivitat i el dinamisme de l'economia. Amb este objectiu, la UE ha emplaçat els seus estats membre a aconseguir el 2020 un estalvi del 20% en el consum energètic respecte a les previsions actuals, una participació en energies renovables del 20% sobre la combinació energètica global, i un ús del 10% en biocombustibles sobre el consum total de carburants per al transport.
El sector de l'energia és un sector dinàmic, en constant actualitat i en permanent canvi. Es tracta d'un sector en ineludible auge per l'escassetat de recursos energètics, l'elevat preu i la conseqüent potenciació de qualsevol optimització com la que representen les energies renovables. A curt termini, es plantegen grans oportunitats per a les empreses vinculades amb la generació elèctrica i d'altres energies renovables, ateses l'escassetat i la creixent demanda.
Les energies renovables són una part important del sistema energètic. Actualment, la seua contribució és d'un 7% de l'energia primària consumida a Espanya i d'un 20% de l'energia elèctrica.
S'entén el sector no com una classificació d'activitats econòmiques homogènies (classificació CNAE), sinó com una agrupació d'empreses, tant productores com consumidores, amb estratègies clarament diferents, però orientades a la utilització de fonts d'energia renovable.
Per tant, es proposa com a definició del "sector" de les energies renovables el conjunt d'empreses l'activitat econòmica principal o secundària de les quals està relacionada amb:
- el disseny de tot tipus d'elements
- la fabricació o reparació de components mecànics, elèctrics o electrònics i programari
- la fabricació d'equips o béns d'equip
- la promoció o construcció de projectes "clau en mà"
- l'operació i el manteniment d'instal·lacions
per a la generació d'energia elèctrica o tèrmica a partir d'hidrogen o fonts d'origen renovable, com el vent, el sol, la biomassa, o residus industrials o forestals, les ones, etc.
Quant a la segmentació del sector, es considera una classificació basant-se en les capacitats tècniques de les empreses per tipus d'instal·lacions (segons el tipus d'energia renovable), així com atenent la posició en la cadena de valor. Es poden trobar les categories següents:
- Fabricant de components.
- Fabricant d'equips.
- Enginyeries.
- Distribuïdors.
- Promotors.
- Instal·ladors i servicis auxiliars.
ObjeCtiU GENERAL
Les activitats d'I+D pròpies que es desenrotllaran en les instal·lacions descrites en el projecte s'emmarquen dins del Pla Estratègic de l'institut, amb els objectius següents:
- Detectar les noves necessitats del sector de l'energia i els béns d'equip.
- Coordinar les necessitats del sector amb la política del Pla Valencià d'I+D+I.
- Influir i potenciar el desenrotllament tecnològic i la innovació entre les empreses del sector.
- La posada en marxa de laboratoris d'alt impacte i repercussió en el sector.
- La coordinació i cooperació en projectes d'envergadura europea que permeten el desenrotllament del coneixement que impulse les pimes del sector.
El Pla d'Estalvi i Eficiència Energètica de la Comunitat Valenciana planteja entre els seus objectius, juntament amb la reducció del consum energètic, la millora de la competitivitat de les empreses valencianes en reduir els seus costos.
En l'entorn tecnològic, l'estratègia regional recull la posició diferencial que en esta regió plantegen els instituts tecnològics. A estos, els correspon un paper central en el desenrotllament de la I+D+I en la nostra economia. Tenint en compte els objectius proposats per al 2011, de duplicar el nombre d'empreses innovadores, incrementar en 2.300 el nombre d'investigadors i en 3.600 el de personal de suport a la investigació, la Generalitat Valenciana persistirà en mesures com:
- Ajudes i suport financer a la I+D+I.
- Potenciació dels recursos humans.
- Suport als projectes d'I+D+I.
- Millora de les infraestructures i els equipaments.
- Foment de la internacionalització.
- Iniciativa per al foment de la transferència tecnològica i altres activitats.
L'ITE és un d'estos agents la finalitat del qual és la potenciació del sector de l'energia, fent-lo tecnològicament més competitiu i més avançat, mitjançant el desenrotllament i la transferència de la tecnologia i el coneixement desenrotllat tant pels científics i tecnòlegs propis, com universitaris.
Tenint en compte la vinculació d'este institut a la Universitat Politècnica de València, on encara manté part de les seues instal·lacions, les noves infraestructures han de permetre articular majors sinergies entre tots els agents del sistema, mitjançant el desenrotllament de projectes científics i tecnològics de diferents disciplines, la transferència de coneixement científic i l'especialització dels recursos humans, així com la internacionalització conjunta dels recursos del sistema, i buscar sempre el posicionament competitiu i més avançat de les nostres empreses en l'àmbit mundial.
Este centre està en disposició de contribuir a solucions tecnològiques innovadores que facen front als desafiaments relacionats amb l'energia en un futur pròxim. Les polítiques energètiques i industrials han de donar resposta als reptes plantejats per la demanda creixent, l'escassetat de recursos i la problemàtica mediambiental.
En l'àmbit de la generació eòlica, les plantes solars de concentració i les tecnologies fotovoltaiques han d'aprofitar-se les oportunitats cientificotecnològiques per a guanyar eficiència. La integració de les cèl·lules fotovoltaiques en l'edificació sembla un dels principals punts de millora.
La investigació vinculada a l'emmagatzematge d'energia elèctrica és un altre dels focus objectius de la política regional en esta matèria. Tecnologies que aproximen la generació als punts de consum i el desenrotllament de sistemes distribuïts permetran aconseguir unes millors condicions d'operació. A més, calen nous desenrotllaments científics per a millorar la disponibilitat, transport, emmagatzematge i cost de les quantitats d'hidrogen que es necessaitarien per a una economia viable d'este gas.
La disminució de les pèrdues que es produïxen en la cadena de distribució de l'energia, des de les fonts primàries als usos finals, resulta també clau per al disseny d'un sistema energètic més eficient i sostenible.

La dimensió empresarial per segmentes és:

Les previsions de mercat en milers d'- són:

\* \* \* \* \* \* \* \* \* \* \* \* \*

La dimensión empresarial por segmentos es:

A la Comunitat Valenciana s'han identificat prop de 370 empreses del sector de les energies renovables, les activitats de les quals es distribuïxen segons la taula següent:
Las previsiones de mercado en millones de - son:

Les empreses del sector de l'energia de la Comunitat Valenciana no són competitives. A pesar de la importància del consum regional, el percentatge de participació de les empreses valencianes en qualsevol dels processos de producció relacionats amb l'energia és pràcticament nul. El perfil del conjunt d'empreses relacionades amb l'energia és divers: productors d'energia, fabricants, instal·ladors, grans consumidors energètics industrials.
La realitat de la Comunitat Valenciana és que depén energèticament de l'exterior, no té les infraestructures necessàries, posseïx una estructura empresarial sectorial conformada per microempreses poc avançades tecnològicament, en les quals no hi ha cultura de treball en equip, i el creixement de les quals depén en gran manera del suport institucional.
Hi ha una clara oportunitat amb les energies renovables. Estan encara per explotar i tenen un gran futur perquè amplien el negoci de l'energia cap a nous mercats. El desenrotllament de les energies renovables és una ocasió immillorable per a disminuir la dependència des del punt de vista energètic i per a millorar la competitivitat del teixit industrial valencià, ja que permetrà disminuir sensiblement la factura energètica de les empreses.
L'àmbit de les energies renovables es planteja com un clúster inespecífic, però al seu torn estratègic, atés el seu caràcter transversal, que oferix grans possibilitats a l'economia regional, en el sentit que qualsevol avanç implica una immediata repercussió en tots els altres sectors, consumidors naturals d'energia.
ObjeCtiUS específics
L'ITE, com a Centre Tecnològic de l'Energia, naix amb la vocació d'assessorar les empreses i administracions implicades en qualsevol de les etapes en la cadena de valor de l'energia. El punt de partida de l'ITE és la consciència de la necessitat de desenrotllar l'ús de les tecnologies més avançades i eficaces per a l'optimització tant de la producció d'energia com del seu transport o consum. A més, en el teixit industrial valencià, ITE és un suport tecnològic fonamental per a les xicotetes i mitjanes empreses que els proporciona la infraestructura d'investigació i els servicis avançats per a la integració de noves tecnologies dedicades a la gestió eficient de l'energia.
La proposta d'ampliació de les infraestructures i capacitats de l'institut té com a objectiu cobrir les necessitats actuals d'investigació de base potencialment útil per a les empreses del sector de l'energia i de béns d'equip aplicables a l'energia, fonamentalment les energies renovables, mitjançant la construcció d'un nou edifici annex a l'actual de l'institut.
Es tracta de disposar d'unes infraestructures i un lloc de referència on es puguen dur a terme investigacions susceptibles de conduir al desenrotllament de nous prototips i productes en el sector de les energies renovables. Es pretén prioritzar, entre altres desenrotllaments, línies vinculades amb:
- Energia solar fotovoltaica: desenrotllament de nous materials més eficients i de sistemes fotovoltaics incorporables com a elements en l'edificació, facilitant la seua integració en l'envoltant dels edificis. També hi ha oportunitats en el desenrotllament de components per a condicionar el corrent i facilitar la seua connexió a les diferents aplicacions amb el màxim d'eficiència de conversió.
- Energia solar termoelèctrica. Sistemes de concentració i desenrotllament d'acumuladors i intercanviadors de calor més eficients. A mitjà termini, sistemes que permeten la generació de fred per a incorporar als sistemes de condicionament.
- Xarxes d'energia distribuïda. Desenrotllament d'elements per a la integració i coordinació de les diferents aportacions d'energia renovable a les xarxes de distribució elèctrica.
- Laboratori de membranes. Preparació i sintetització de membranes polimèriques, així com la seua caracterització per a la millora de les piles de combustible.
La situació actual del sector de l'energia és la d'un sector d'actualitat i de canvis. Es tracta d'un sector que està en auge per l'escassetat d'energia, pel seu elevat preu i perquè s'està potenciant l'optimització de les energies renovables i la incorporació de tecnologies d'alt valor que han de conjugar-se en un únic centre multidisciplinari pel que fa a capacitats.
La realitat de la Comunitat Valenciana és que depén energèticament de l'exterior, no té les infraestructures necessàries, amb una estructura empresarial conformada per microempreses amb una alta capacitat d'actuació tecnològica, que requerix la generació de sinergies.
També s'estima una forta expansió del sector de l'energia a la Comunitat, i es pot nuclear un pol de desenrotllament nacional inqüestionable i generador de partícules de futur.
Les infraestructures i l'equipament científic i tecnològic que es volen adquirir permetran el desenrotllament d'activitats d'I+D, les quals aportaran un valor en el marc empresarial de l'energia, focalitzat en les energies renovables i la seua integració amb les tecnologies energètiques convencionals.
L'ITE, configurat com a Centre Tecnològic de l'Energia, amb una alta especialització en l'àrea elèctrica, automàtica i electrònica, és l'únic centre nacional íntegrament dedicat al sector energètic, amb un conjunt de 200 empreses associades i amb una total interrelació amb els científics universitaris en els àmbits nacional i internacional, que desenrotllen en ITE investigacions amb els equips de treballs propis i que aconseguixen connectar eficientment amb la indústria en tota la cadena de valor sectorial.
ObjeCtiUS científics
Les línies d'investigació de les noves instal·lacions se centraran en:
- Emmagatzematge energètic.
- Eficiència energètica.
- Nous materials.
- Xarxes d'energia distribuïdes.
- Nous sistemes de generació d'energia elèctrica.
- Electrònica de potència i sensors de baix consum.
Estes línies d'I+D es troben emmarcades dins del Pla Nacional d'Investigació Científica, Desenrotllament i Innovació Tecnològica 2008-2011, a través de les accions estratègiques i els programes relacionats de:
- Energia i Canvi Climàtic.
- Nanociència i Nanotecnologia, Nous Materials i Nous Processos Industrials.
L'emmagatzematge energètic és una nova línia d'interés estratègic per al sector, tant pel que fa a l'emmagatzematge intermedi en energies renovables com per les seues aplicacions en automoció. En el cas de l'energia elèctrica, la temporalitat és un factor addicional que transforma el seu preu, depenent de la forma i el moment del consum i, per tant, fent més rendibles els sistemes d'emmagatzematge que puguen traslladar la generació i la demanda en el temps. En el cas de les energies renovables és encara més important, ja que l'aleatorietat de l'energia primària de la naturalesa no permet planificar el lliurament de l'energia en els instants més apropiats. Esta falta de control en la generació d'energia elèctrica renovable, juntament amb una major incidència en el sistema elèctric, promou en la legislació una, cada vegada més gran, implicació en el preu de la planificació, com a argument per a la millora de les tècniques de control.
La consecució de sistemes d'emmagatzematge d'energia renovable amb elevades taxes de capacitat i a un preu baix pot ser una gran revolució en el sector que millore tant la rendibilitat dels sistemes com els requeriments tècnics en la seua integració a la xarxa, cada vegada més estrictes.
La tendència actual és la d'augmentar la potència instal·lada en energies renovables, les denominades fonts sostenibles d'energia. Este factor introduïx, no obstant això, un nou problema per als consumidors: la no gestionabilitat. Les hores de sol o la quantitat de vent (que són les energies més esteses) són dependents de l'aleatorietat del fenomen. Açò obliga el sistema a tenir la capacitat de generació sobredimensionada. de manera que siga possible assegurar el lliurament d'energia elèctrica segons és demandada.
L'emmagatzematge eficient d'energia és un dels principals reptes tecnològics actuals, ja que possibilita fer un ús més eficient de l'energia generada i respondre adequadament a augments en la demanda. Gràcies a este procés, és possible guardar energia durant els períodes de baix consum i utilitzar-la en els períodes de més demanda. Açò pot fer-se en cicles diaris, setmanals, mensuals, estacionals?, i s'obtenen en qualsevol cas estalvis d'energia importants. No obstant això, l'emmagatzematge energètic rendible per a grans generacions o consums està encara en fase de desenrotllament. Es tracta d'una tasca complexa, però indispensable per al futur del sector energètic. En particular, des de l'ITE es promouen tres grans estratègies:
- Emmagatzematge energètic intermedi electroquímic.
- Emmagatzematge d'hidrogen.
- Emmagatzematge en bateries:
- de flux.
- de sodi sofre.
Les activitats se centraran fonamentalment en:
- Determinació de nous materials d'emmagatzematge.
- Anàlisi comparativa dels diferents sistemes d'emmagatzematge.
- Anàlisi de la integració de l'emmagatzematge en les diferents instal·lacions.
- Establiment de rendiments i propietats elèctriques del comportament dels sistemes d'emmagatzematge.
- Disseny de béns d'equip.
La gestió energètica és un procediment organitzat de previsió i control del consum d'energia a fi d'obtenir el major rendiment energètic possible sense disminuir el nivell de prestacions, és a dir, actuacions destinades a facilitar la reducció de consums d'energia, els costos financers associats i, conseqüentment, les emissions de gasos efecte hivernacle. La gestió energètica millora l'eficiència dels processos productius consumidors i incrementa l'aprofitament de les energies renovables, menys agressives amb el medi ambient.
Esta línia d'I+D busca la determinació del grau d'eficiència amb què s'utilitza l'energia en els processos productius, i tracta de disminuir i optimitzar el consum energètic mitjançant mesures de conservació i sistemes d'estalvi i, principalment, facilitant l'accés i la incorporació de tecnologies més eficients.
La creació d'una xarxa distribuïda d'energia permetrà disposar d'un laboratori que permeta investigar i millorar la integració entre les diverses formes de producció d'energia renovable. En el moment actual en què les energies renovables prenen una importància molt rellevant quant a la producció que aporten al sistema elèctric, és de vital importància aconseguir la millor integració entre estes, de tal forma que es puga traure el màxim rendiment a l'energia produïda per estos mitjans, sense que açò implique un minva en la qualitat de subministrament elèctric que rep l'usuari final. Per a aconseguir-ho també cal que la comunicació que es produïx entre els diversos sistemes de generació siga el més àgil possible, de tal forma que permeta aprofitar tota l'energia que es produïsca per mitjà de mètodes renovables, i es reduïsca l'energia subministrada per combustibles fòssils.
L'aplicació dels recursos energètics distribuïts implica menors pèrdues d'energia en els sistemes de transmissió i distribució, ja que la generació es produïx en llocs pròxims al lloc on es consumix. L'objectiu d'esta línia és establir les bases conceptuals i tècniques que permeten usar de forma òptima els elements que s'incorporen a este nou model de distribució i, per tant, deixar de considerar els processos de
PreSsupOST DE CONSTRUCCIÓ

PresSupOst D'EQUIPAMENT:

connexió a xarxa d'estos elements com un problema que se soluciona mitjançant receptes generals i independents de la resta d'elements que formen l'esmentada xarxa. D'esta manera es pretén aconseguir una major eficiència en la distribució de l'energia elèctrica, millorar la qualitat del subministrament elèctric on es provoquen les ineficiències i assegurar la continuïtat del subministrament; i integrar, a més, les energies renovables com a font d'energia elèctrica en els punts on s'efectuen els consums.
Presupuesto DE CONSTRUCCIÓN

Presupuesto DE EQUIPAMIENTO:

L'equipament es compon de:
- Cambra de boira salina
- Cambra d'envelliment UVA
- Cambra UV
- Equip assaig reacció al foc registrat i controlat digitalment amb sistema Vicat HDT
- Cambra climàtica
- Font de potència trifàsica
- Gàbia de Farady
- AC-Power-Amplifier type YMN 5053/600/CS
- VIBRADOR DATA PHYSICS V55/PA100E + TAULA HORITZONTAL UB30
€ Microturbina de gas
- Sistema de proves de bateries d'ió liti
- Analitzador d'àrea superficial
- TGA/DSC
- Vitrines, armaris, bancades\_Membranes, bancades\_Síntesi i caracterització i bancades\_emmagatzematge